Olvasd el figyelmesen a következő szöveget!

Palkó és a szamara

 Palkónak volt egy szamara. Egyszer egy nagy rengeteg erdőben mendegélt a szamarával, s hogyan, hogy nem - összetalálkozott egy törpével.

 A törpe egy bokor aljában aludt, s a szamár véletlenül rálépett a sapkája csücskére. Haj, mérges lett a törpe nagyon! Felugrott, és elkezdett pörölni Palkóval.

 - Nem tudsz jobban vigyázni a szamaradra?! - kiáltotta dühösen.

 - Oda a sapkám, nézd meg, milyen csúf lett!

 Palkó megnézte a kicsi sapkát; az bizony összevissza szakadt. De hát most már mit csináljon? És nagy hetykén így válaszolt:
 - Nem tudsz jobban vigyázni a sapkádra? A szamár, az csak szamár, én nem vigyázhatok helyette!

 Több se kellett a törpének, még mérgesebb lett.

 - Hát jó! - mondta - Akkor majd kiokosítom én! Azzal átkozlak meg, hogy a szamarad mindig azt mondja, amit te!

Palkó jót nevetett rajta:
 - Na hiszen ez nem nagy átok, ezt még elviselem!

 De mire kimondta a törpe már sehol se volt. Ő meg indulni akart tovább de a szamara nem indult. Mondta a szamárnak:
 - Gyí, csacsi! S akkor a szamár is visszamondta:
 - Gyí, csacsi!

 "Hijnye, ez így nem lesz jó! - gondolta Palkó - Ez a törpe jól kifogott rajtam!" S mikor már egy órája vesződött a szamárral, olyan dühös lett, hogy jó alaposan eltángálta a szegény állatot. Csakhogy az megharagudott ám, s úgy oldalba tisztelte a patájával Palkót, hogy belebukott egy nagy pocsolyába. Ott aztán ijedten kiáltozni kezdett:
 - Segítség! Segítség!

 Mire a szamár is rákezdett rögtön:
 - Segítség! Segítség!

 Éppen favágók jártak arra, s kisegítették Palkót a pocsolyából. Kérdezték, ki volt a másik ember, aki segítségért kiáltott.

 - Hát a szamaram - mondta Palkó, s keservesen tapogatta az oldalát. De ezt már nem hitték el a favágók. S azt mondták, ahogy aki ekkorát hazudik, azt a király elé kell vinni, az büntesse meg az ilyen hazudozót.

 Úgy is lett. Király elé vitték, a király pedig kimondta az ítéletet: Palkót tömlöcbe kell csukni. S megkérdezte a legénytől, mi az utolsó kívánsága, azt még teljesíti. Palkó csak azt kérte, hogy a szamarától hadd búcsúzhasson el. Oda is vezették mindjárt a szamarat. Palkó meg letérdelt a király elé, s elkezdte mondani:
 - Felséges király uram, kegyelmezz árva fejemnek, ártatlan vagyok!

 S akkor a szamár is letérdelt, és ő is mondani kezdte:
 - Felséges király uram, kegyelmezz árva fejemnek, ártatlan vagyok!

 A király ……. (Mészöly Miklós)

Oldd meg a következő feladatokat az olvasottak alapján!

1. Melyek a mese helyszínei?

………………………………………………………………………………

1. Különítsd el a szövegben egymástól egy vízszintes vonallal a helyszíneket!
2. Válaszolj az olvasottak alapján az alábbi kérdésekre!

Miért ébredt föl a törpe?

………………………………………………………………………………

Mivel átkozta meg a törpe Palkót?

………………………………………………………………………………

Miért vitték a favágók Palkót a király elé?

………………………………………………………………………………

Mi volt Palkó utolsó kívánsága?

………………………………………………………………………………

1. Állapítsd meg, hogy igazak vagy hamisak az állítások! Írd az I vagy a H betűt a mondatok mellé!

Palkó megijedt a törpe átkától. ………

A vadászok több ember kiáltozását hallották. ………

Palkó könyörgött a királynak, hogy teljesítse utolsó kívánságát. ………

1. Rendezd sorba a mondatokat az események időrendje alapján! Számozással jelöld a helyes sorrendet!

…….. A favágók a király elé vitték Palkót.

…….. A törpe megátkozta Palkót.

…….. Palkó szamara rálépett a törpe sapkájára.

…….. A király teljesítette Palkó utolsó kívánságát.

…….. A szamár utánozta gazdáját, és nem fogadott szót neki.

1. Hogyan fejezi ki az író a kiemelt kifejezéseket?

*veszekedni* kezdett: …………………………………………………………

alaposan *elverte*: ………………………………………………………..

*küszködött* a szamárral: ………………………………………………………

1. Hogyan mondanád a saját szavaiddal az alábbi kifejezéseket?

tömlöc: ……………………………………………………………………….

hetyke: ……………………………………………………………………….

oldalba tisztelte: ……………………………………………………………...

1. Fejezd be az alábbi megkezdett mondatokat!

Palkó dühös lett a szamárra, ezért ……………………………………………

A favágók nem hittek Palkónak, mert ………………………………………..

A király ítélete az volt, hogy …………………………………………………

1. Miért a szamarát hívta oda utolsó kívánságául Palkó?

………………………………………………………………………………………………………………………………………………………………

1. Keress a szövegben mesei elemeket! Írj le kettőt!

………………………………………………………………………………………………………………………………………………………………

1. Hiányzik a mese befejezése. Írj olyan befejezést, amely szerinted illik a meséhez!

……………………………………………………………………………………………………………………………………………………………………………………………………………………………………………….